[{"text_idx": "#000000", "text": "Wrecsam: Cynghorwyr i benderfynu ar leoliad swyddfa heddlu"}, {"text_idx": "#000001", "text": "Mae cynghorwyr wedi cael eu hargymell i gymeradwyo cynlluniau i drawsnewid oriel gelf yn gartref newydd ar gyfer gorsaf heddlu canol tref Wrecsam."}, {"text_idx": "#000003", "text": "Fe fydd y bloc o swyddfeydd presennol yr heddlu yng nghanol y dref yn cael eu dymchwel yn 2016 gyda chynlluniau i symud i ganolfan newydd yn Llai."}, {"text_idx": "#000004", "text": "Mae'r oriel, sy'n cael ei rhedeg gan y cyngor, eisoes wedi cael ei hail-leoli dros dro."}, {"text_idx": "#000005", "text": "Mae'r cynnig hefyd yn cynnwys estyniad i du blaen hen adeilad yr oriel a newid y defnydd o faes parcio'r llyfrgell ar gyfer maes parcio staff yr heddlu."}, {"text_idx": "#000006", "text": "Gohiriwyd y penderfyniad ar y cynlluniau ym mis Rhagfyr er mwyn rhoi amser i'r heddlu ystyried lleoliadau eraill ar gyfer wyth o fannau parcio i'r anabl a fyddai'n cael eu colli o ganlyniad i'r newid."}, {"text_idx": "#000007", "text": "Dywedodd cynllunwyr bod \"cyfaddawd derbyniol\" wedi ei gyrraedd gyda'r potensial o ddarparu tua chwe o lefydd parcio yn nes at wasanaeth Shopmobility yn Stryd Egerton."}, {"text_idx": "#000008", "text": "Maen nhw'n argymell rhoi caniata\u0302d gydag amodau gan y pwyllgor cynllunio ac mwy disgwyl penderfyniad ffurfiol i gael ei wneud mewn cyfarfod brynhawn Llun."}, {"text_idx": "#000009", "text": "Os caiff ei gymeradwyo byddai'r oriel yn symud i ganolfan celfyddydau a diwylliant newydd arfaethedig, sydd wedi ei gynllunio ar gyfer y dref."}, {"text_idx": "#000011", "text": "Mae astudiaeth yn cael ei gynnal i ystyried y dyluniad ar gyfer y ganolfan ddiwylliannol newydd."}, {"text_idx": "#000012", "text": "Prif StraeonEisteddfod: 'Canolfannau cystadlu' i ddisodli'r pafiliwnPublished3 awr yn o\u0302l'Allwn ni'm rhoi dyfodol economaidd Y Bala ar stop'Published44 munud yn o\u0302lCodi ta\u0302l ar yrwyr cerbydau sy'n llygru'n drwm?Published5 awr yn o\u0302l"}, {"text_idx": "#000014", "text": "'Allwn ni'm rhoi dyfodol economaidd Y Bala ar stop'"}, {"text_idx": "#000021", "text": "Fideo: Rhyddhau hanner miliwn o glipiau archif"}]